అబ్దుర్ రవూఫ్

అబ్దుర్ రౌఫ్ ఖాన్ (జననం 1978, డిసెంబరు 9) పాకిస్తానీ మాజీ క్రికెటర్. 2008 - 2009 మధ్యకాలంలో పాకిస్తాన్ జాతీయ క్రికెట్ జట్టు తరపున ఆడాడు.

క్రికెట్ రంగం 
కుడిచేతి ఫాస్ట్-మీడియం బౌలర్ గా రాణించాడు. 1999 అక్టోబరులో ఫస్ట్-క్లాస్ అరంగేట్రం చేశాడు. 2002/03లో దక్షిణాఫ్రికా, బంగ్లాదేశ్‌తో జరిగిన సిరీస్‌ల కోసం జాతీయ జట్టులో చేరాడు. తర్వాత పాకిస్థాన్ ఎ జట్టుతో కలిసి భారత్‌లో పర్యటించాడు. 2007-08 సీజన్‌లో జింబాబ్వేపై తన వన్డే అరంగేట్రం చేసాడు. కానీ సిరీస్‌లో ఒకే ఒక మ్యాచ్ ఆడాడు. 2000లో ఇంగ్లాండ్‌కు వచ్చాడు. కేంబ్రిడ్జ్‌షైర్ ప్రీమియర్ లీగ్‌లో విస్‌బెచ్ టౌన్ క్రికెట్ క్లబ్ తరపున 50 వికెట్లు తీశాడు. 2006లో హియర్‌ఫోర్డ్‌షైర్ క్లబ్ బ్రాక్‌హాంప్టన్ తరపున విదేశీ ఆటగాడిగా 56 వికెట్లు తీయడంతోపాటు 500కి పైగా పరుగులు చేశాడు.

2009 జూన్ లో దేశవాళీ క్రికెట్‌లో ఆటతీరు కారణంగా శ్రీలంక పర్యటనకు వెళ్ళే 15 మంది పాకిస్థాన్ జట్టులో ఎంపికయ్యాడు. 2009, జూలై 4 నుండి 8 వరకు గాలేలో శ్రీలంకతో జరిగిన టెస్ట్ మ్యాచ్ కోసం పూర్తి పాకిస్తానీ టెస్ట్ జట్టులో అరంగేట్రం చేశాడు, తన మొదటి వికెట్‌ను సాధించాడు. మ్యాచ్‌లో 3 వికెట్లు తీశాడు. మొదటి టెస్ట్ మ్యాచ్ ఇన్నింగ్స్ నైట్ వాచ్‌మెన్‌గా 31 పరుగులు చేశాడు.

మూలాలు

బాహ్య లింకులు 
 

పాకిస్తాన్ టీ20 క్రికెట్ క్రీడాకారులు
పాకిస్తాన్ వన్డే క్రికెట్ క్రీడాకారులు
పాకిస్తాన్ టెస్ట్ క్రికెట్ క్రీడాకారులు
పాకిస్తాన్ క్రికెట్ క్రీడాకారులు
జీవిస్తున్న ప్రజలు
1978 జననాలు